**4) Sport és egyéb kulturális feladatok**

**Budapest Film Zrt.: 815701**

Az Mötv. 13. § (1) bekezdés 7. pontja, valamint a 23. §. (4) bekezdés 16.) pontja alapján a helyi önkormányzat feladata a filmszínház támogatása. A Fővárosi Önkormányzat ezen feladatát a Fővárosi Önkormányzat 100%-os tulajdonában lévő Budapest Film Zrt-vel együttműködve valósítja meg.

**Budapesti Sportszolgáltató Központ Nonprofit Kft.:816301**

A Budapesti Sportszolgáltató Központ Nonprofit Kft-t a Fővárosi Közgyűlés 975/2015. (06.23.) Főv. Kgy. számú határozatával hozta létre, a 2015. október 31. nappal megszüntetésre került Budapesti Sportszolgáltató Központ költségvetési szerv közfeladatainak további ellátása érdekében.

A Budapesti Sportszolgáltató Központ Nonprofit Kft a Margitszigeti Atlétikai Centrum, a Monspart Sarolta Futókör, a Zugligeti úti Sport- és Szabadidőközpont és a Városliget Műjégpálya üzemeltetése mellett 2021. április 1. napjától ellátja a következőkben felsorolt táborhelyek működtetésével kapcsolatos feladatokat is.

* Gergelyiugornyai Ifjúsági Szálló 4803 Vásárosnamény, Berek sétány 42.; hrsz: 4409,
* Orosdy Ifjúsági Kastélyszálló, 2095 Pilisszántó; hrsz: 84/8,
* Soltvadkerti Ifjúsági Szálló, 6230 Soltvadkert, Tavirózsa utca 5.; hrsz: 3198,
* Szabadszállási Ifjúsági Szálló, 6080 Szabadszállás, Erdő tanya 74.; hrsz: 339/2,
* Verőcei Ifjúsági Szálló, 2621 Verőce, Faluföle utca, hrsz.: 683, 722/1, 722/2.

A Budapesti Sportszolgáltató Központ Nonprofit Kft.-vel megkötött, hatályos közszolgáltatási keretszerződés 2020. január 1. napjától - 2024. december 31. napjáig szól és szabályozza a Társaság feladatellátását és finanszírozásának módját.

**Budapest Brand Nonprofit Zrt.: 816901**

A Budapest Brand Nonprofit Zártkörűen Működő Részvénytársaságot Budapest Főváros Önkormányzata, mint tulajdonos a Fővárosi Közgyűlés 791/2020. (06.24.) Főv. Kgy. számú határozatával hozta létre a Budapesti Fesztivál- és Turisztikai Központ Nonprofit Kft., valamint a Budapesti Városarculati Nonprofit Kft. összeolvadásával.

A Budapest Brand Nonprofit Zrt. az Mötv. 13. §. (1) bekezdésének 7. és 13. pontjában, a 23. § (4) bekezdés 15. és 16. pontjában, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kult.tv.) meghatározott országos szerepkörrel összefüggő kulturális szolgáltatások biztosítása körében ellátja az alábbi rendezvényszervezési, hazai és nemzetközi szintű képviseleti és egyéb közművelődési feladatokat.

**Országos szerepkörrel összefüggő kulturális közszolgáltatás keretében:**

Fővárosi nagyrendezvények teljeskörű lebonyolítása

* + - * 1. Nemzeti ünnepek és jeles napok (például: Budapest napja, Karácsony),
				2. hagyományos fővárosi nagyrendezvények (például a Budapesti Tavaszi Fesztivál, a Café Budapest Kortárs Művészeti Fesztivál),
				3. egyéb, fővárosi tematikájú rendezvények, projektek,
				4. kulturális turizmus szempontjából is vonzerővel bíró összművészeti programok előkészítése, saját nevében, saját szakmai tervek alapján történő szervezése, lebonyolítása és megvalósítása.

Nemzetközi kapcsolatok fenntartása

a) Együttműködés az országos, a hazai és a nemzetközi szakmai szervezetekkel a Kult. tv. 76.§ (3) bek. b) és g) pontja szerint;

b) Közreműködés Budapest testvérvárosi és egyéb nemzetközi kapcsolatainak ápolásában (a Fővárosi Közgyűlés Mötv. 42. § 6. pontjában rögzített hatásköre alapján);

c) Kulturális, városdiplomáciai és egyéb releváns tematikus rendezvény, projekt előkészítése, szervezése, lebonyolítása és megvalósítása, továbbá nemzetközi együttműködések kialakítása, fejlesztése.

**Közművelődési közszolgáltatások keretében:**

A Társaság *a Kult. tv.*  76. § (2)-(3) bekezdése alapján részt vesz az iskolarendszeren kívüli, öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek megteremtésére, valamint a helyi társadalom kapcsolatrendszerének, közösségi életének, érdekérvényesítésének segítésére irányuló feladatok ellátásában, melyek különösen:

Közönségtájékoztatási és edukációs feladatok

A Főváros kulturális közszolgáltatásaihoz kapcsolódó, saját szakmai terveken alapuló kampányok, fórumok, workshopok, előadások, konferenciák, kiállítások, tematikus pályázatok, képzési programok és egyéb projektek megvalósítása (például BP Kids; énbudapestem.hu).

Döntéselőkészítés, stratégiák, koncepciók készítése

A Kult. tv. 76.§ (3) b) és g) pontja szerinti részvétel a Főváros közművelődési tevékenységével kapcsolatos szakmai anyagok, koncepciók és prezentációk, megalapozó tematikus kutatások, stratégiai elemzések, fejlesztési tervek készítésében. Adatgyűjtés, ötletpályázat, lakossági közvéleménykutatás készítése.

**Turizmus, gazdaságszervezés és fejlesztés keretében**

A Társaság a Kult. tv. 76.§ (3) bekezdésében, továbbá a Mötv. 13. §. (1) bekezdésének 13. pontjában, valamint a 23. § (4) bekezdés 15. pontjában meghatározott, a Főváros országos szerepkörével összefüggő gazdaságszervezési, - és fejlesztési, valamint turisztikai feladatai keretében ellátja az alábbi feladatokat.

A Főváros, mint turisztikai desztináció menedzselése

Hazai és nemzetközi szinten a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 66. § a) és c) pontjában foglaltak szerint összehangolja az idegenforgalom területi érdekeit az országos érdekekkel, gondoskodik az idegenforgalmi értékek feltárásáról, bemutatásáról, propagálásáról, és összehangolja az idegenforgalom helyi fejlesztését, illetve elemzi a terület idegenforgalmának alakulását, és ellátja a turizmussal kapcsolatos egyéb tájékoztatási eladatokat.

Döntéselőkészítés, stratégiák, koncepciók készítése

Turisztikával összefüggő szakmai, stratégiai anyagok és koncepciók kidolgozása, megalapozó kutatási és adatgyűjtési feladatok ellátása, fejlesztési tervek készítése, társadalmi és lakossági közvéleménykutatás és igényfelmérés készítése Budapest élhetőségéről, eredményeiről, turisztikai lehetőségekről.

Képviseleti, együttműködési feladatok

a) Belföldi együttműködések (például Turisztikai Kerekasztal) és nemzetközi turisztikai tematikájú partnerségekben (pl. World Tourism Cities Federation (WTCF), Unwto Tourism Highlights, (UNWTO) való részvétel;

b) Budapest képviselete turisztikai vásárokon, kiállításokon belföldön és külföldön.

Marketing és kommunikációs feladatok

a) Turisztikai marketing kommunikáció a digitális és a valós/személyes térben (promóció, médiakampány, információs honlapok üzemeltetése, ingyenes tájékoztató kiadványok). (közszolgáltatás)

b) A Főváros hivatalos turisztikai kedvezménykártyájának (Budapest Kártya) kiadása és fejlesztése. (egyéb tevékenység)

c) A Főváros területén turisztikai információs irodák és közterületi turisztikai információs pontok működtetése és fenntartása. (közszolgáltatás)

d) Turisztikai információs táblarendszer üzemeltetése és karbantartása a főváros területén. (közfeladat-ellátás)

e) A Főváros arculatfejlesztése és márkastratégia továbbfejlesztése, az arculati elemek megjelenítése a digitális ökoszisztéma rendszerében, a digitális és valós térben, az arculat és márkastratégia beépítése a Főváros tevékenységét, programjait, felhívásait, közösségi kezdeményezéseit bemutató platformokra. (közfeladat-ellátás)

**A „Szikla” Múzeumi Közhasznú Alapítvány: 830702**

A „Szikla” Múzeumi Közhasznú Alapítvány által működtetett Sziklakórház Atombunker Múzeum, mint országos gyűjtőterületű tematikus múzeum tevékenysége illeszkedik a Főváros által ellátandó - Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 23. § (4) bekezdés 16. pontjában foglalt - országos szerepkörével összefüggő kulturális szolgáltatások körébe, így a Fővárosi Önkormányzat 2018. évben közszolgáltatási keretszerződést kötött 2018. július 04. napjától - 2023. december 31. napjáig tartó határozott időtartamra a kft-vel. A címen szereplő összeg A „Szikla” Múzeumi Közhasznú Alapítvány támogatását tartalmazza.

**Pro Cultura Urbis Közalapítvány: 831402**

A címen szereplő támogatási összeg a Fővárosi Önkormányzat által 1999-ben alapított Közalapítvány éves működési kiadásának támogatását tartalmazza.

**JAZZART Közcélú Alapítvány: 836502**

Az alapítvány Közszolgáltatási Keretszerződése 2022. január 1. napjától – 2026. december 31. napjáig érvényes. A címen szereplő összeg a JAZZART Közcélú Alapítvány 2022. évi támogatását tartalmazza.

A JAZZART Közcélú Alapítvány Közszolgáltatási Keretszerződésében megfogalmazott fő céljai: a jazz, népzene, világzene és a komolyzene műfajához kapcsolódó hazai és nemzetközi rendezvények, versenyek, illetve ezen a területen megrendezésre kerülő egyéb kulturális események megvalósítása, tehetségkutatás és tehetséggondozás, továbbá a jazz művészet fejlesztése, hazai jazz-művészeti alkotások létrehozásának ösztönzése, valamint a budapesti jazz-zenei klubélet, így különösen a Budapest Jazz Club működésének elősegítése, kulturális és közöségi programjai mellett szorosan együttműködik több művészeti, oktatási intézménnyel is, valamint állandó kapcsolatot ápol a legfontosabb szakmai szervezetekkel, köztük a Magyar Jazz Szövetséggel.

**Budapesti Fesztiválzenekar Alapítvány: 837601**

Az alapítvány, mint a Budapesti Fesztiválzenekar működtetője a Fővárosi Önkormányzattal kötött 2021. január 1-től - 2024. december 31-ig hatályos közszolgáltatási keretszerződése alapján vállalta, hogy az előadó-művészeti szolgáltatást az alábbi szakmai feladatok teljesítésével látja el:

* + - a Zenekar tevékenységéhez szükséges tervezői, szervezői és irányítási feladatok teljes körű ellátása, továbbá
		- a mindenkori szükséges egyeztetések lefolytatása a főváros városarculati feladatait ellátó gazdasági társasággal, továbbá
		- a „Zenei Vásár” munkacímmel rendezendő, egész napos családi program megszervezése és lebonyolítása (koncertekkel és kapcsolódó programokkal) a Fővárosi Önkormányzattal előre egyeztetett, fő szabály szerint szabadtéri helyszínen a művészeti évad eleji időpontban, továbbá
		- Budapest Napja (november 17.) alkalmából tartandó ünnepi díjátadóhoz kapcsolódóan egy kamarazenei koncert megtartása, továbbá
		- a Budapest Napja (november 17.) alkalmából rendezendő „Zene éjszakája” elnevezésű program keretében koncertek megszervezése és megtartása a Zenekar művészeivel, és művészeti vezetőként és közreműködőként a program megvalósításában való részvétel, továbbá
		- egy ingyenes nagykoncert a Hősök terén vagy más, fő szabályként szabadtéri helyszínen a művészeti évad végi időpontban, továbbá
		- a fővárosi polgárok zenei igényeinek kiszolgálása ingyenes, kortárs vagy klasszikus kamarazenei koncertsorozattal, kisközösségek részére összeállított programok megtartásával különös tekintettel a koncertélmények tekintetében hátrányos helyzetben élő budapesti polgárok és a koncertlehetőségekkel kevésbé élni tudó közönség részére, főszabályként a Fővárosi Önkormányzat fenntartásában vagy tulajdonában álló szervezetek telephelyein, továbbá
		- ifjúsági, oktatási programok megvalósítása (pl. partneriskolai program, próbalátogatás, filmpályázat, hangszerkóstoló, kakaókoncert, utóbbi autista gyermekek részére is), továbbá
		- idősotthonokkal való együttműködés
		- vis maior helyzet esetén: Az Alaptörvény szerinti különleges jogrend (rendkívüli állapot, szükségállapot vagy veszélyhelyzet) vagy különleges jogrend elrendelése nélkül is olyan, a társas érintkezést városszerte tartósan akadályozó egyéb külső, Felek által nem befolyásolható tényező (például: pandémia) esetén alternatív feladatok megvalósítása.

**Angolnyelvű Színház Közhasznú Alapítvány: 838102**

Az Alapítvány Közszolgáltatási Keretszerződése 2022. január 1. napjától – 2026. december 31. napjáig érvényes. A címen szereplő összeg az Angolnyelvű Színház Közhasznú Alapítvány 2022. évi támogatását tartalmazza.

Az Angolnyelvű Színház Közhasznú Alapítvány Közszolgáltatási Keretszerződése értelmében az alábbi előadó-művészeti szolgáltatásokat látja el:

* angol nyelvű darabok magyarországi bemutatásának elősegítése, angol nyelvű színházi előadások létrehozása,
* új kortárs előadó-művészeti bemutatók létrehozása a független szféra neves alkotóival együttműködve, helyspecifikus kortárs bemutatók színrevitele,
* együttműködés hazai és külföldi alkotókkal, társulatokkal, vendégjátékok, koprodukciók létrehozása,
* társművészeti kísérletek, összművészeti programok szervezése, befogadása,
* kapcsolatépítés művészeti, közoktatási, közművelődési és társadalmi közösségi szervezetekkel,
* kapcsolódás iskolarendszeren belüli és kívüli oktatási, nevelési és művészetpedagógiai programokhoz az ifjúság igényes művészeti nevelése érdekében.

**Függetlenül Egymással Közhasznú Egyesület: 838202**

Az Egyesület Közszolgáltatási Keretszerződése 2022. január 1. napjától – 2026. december 31. napjáig érvényes. A címen szereplő összeg a Függetlenül Egymással Közhasznú Egyesület 2022. évi támogatását tartalmazza.

Közszolgáltatási keretszerződés alapján az alábbi fő feladatokat látja el a szervezet:

* kulturális, művészeti projektek megvalósítása, azok intézményi hátterének biztosítása, tanácsadás, pályázatírás, közös projektek szervezése;
* előadó-művészeti tevékenysége keretében új kortárs előadó-művészeti bemutatók létrehozása független alkotó- és előadóművészekkel együttműködve, kortárs színpadi produkciók, összművészeti előadások, művészeti kiállítások befogadása, létrehozása és menedzselése,
* szakmai kurzusok, workshopok és mesterkurzusok szervezése, részvétel tudományos kutatásokban és továbbképzéseken,
* beavató színházi és ifjúsági program új közönségréteg tudatos kiépítése és elérése érdekében,
* tematikus fesztiválok szervezése, országos fesztiválokon való megjelenés,
* kapcsolatépítés művészeti, közoktatási, közművelődési és társadalmi közösségi szervezetekkel: nyitott közösségi helyszínként aktív részvétel a budapesti kulturális életben,
* kapcsolódás iskolarendszeren belüli és kívüli oktatási, nevelési és művészetpedagógiai programokhoz az ifjúság igényes művészeti nevelése érdekében,
* együttműködés fővárosi, vidéki, határon túli és külföldi alkotókkal és társulatokkal.

Budapest Főváros Önkormányzata megbízásából a 2015/2016-os színházi évadtól az Egyesület bonyolítja a Staféta Pályázatot, amely olyan fiatal, pályakezdő független előadó-művészeti alkotókat, csoportokat támogat, akik tehetségüket már megmutatták, azonban kifejezetten számukra kiírt pályázati lehetőségek hiányában új produkciók színreviteléhez nem rendelkeznek forrással. A címen szerepel a 2021/2022. évi pályázat 2022. évi üteme 20 000 ezer Ft-tal, továbbá a 2022/2023-es színházi évad pályázatának 2022. évi forrása 4 000 ezer Ft-tal.

**Közép-Európa Táncszínház Egyesület: 838602**

Az Egyesület Közszolgáltatási Keretszerződés 2022. január 1. napjától – 2026. december 31. napjáig érvényes. A címen szereplő összeg a Közép-Európa Táncszínház Egyesület 2022. évi önkormányzati támogatását tartalmazza.

A Közép-Európa Táncszínház Egyesület a létesítő okiratában foglalt közhasznú tevékenységei keretében - az Önkormányzattal fennálló Szerződés időtartama alatt - teljesíti az Emtv. szerinti minősítéshez szükséges feltételeket és törekszik a tevékenységi körébe tartozó előadó-művészeti, valamint az ahhoz kapcsolódó egyéb szolgáltatásokat folyamatosan biztosítani.

Főbb feladatai az alábbiak:

* színvonalas kortárs táncművészeti produkciók létrehozása, azok bemutatása, népszerűsítése hazai és külföldi helyszíneken;
* művészeti nevelés és oktató tevékenység a mozgáskultúra, tánc és nonverbális művészet területén;
* kapcsolatépítés művészeti, közoktatási, közművelődési és társadalmi közösségi szervezetekkel;
* kapcsolódás iskolarendszeren belüli és kívüli oktatási, nevelési és művészetpedagógiai programokhoz az ifjúság igényes művészeti nevelése érdekében;
* programjának bemutatása és népszerűsítése helyi és országos turisztikai jelentőségű rendezvényeken.

**Budapest Táncszínházért Alapítvány 838702**

Az Alapítvány Közszolgáltatási Keretszerződése 2022. január 1. napjától – 2026. december 31. napjáig érvényes. A címen szereplő összeg a Budapest Táncszínházért Alapítvány 2022. évi önkormányzati támogatását tartalmazza.

A Budapest Táncszínházért Alapítvány a létesítő okiratában foglalt közhasznú tevékenységei keretében - az Önkormányzattal fennálló Szerződés időtartama alatt - teljesíti az Emtv. szerinti minősítéshez szükséges feltételeket és törekszik a tevékenységi körébe tartozó előadó-művészeti, valamint az ahhoz kapcsolódó egyéb szolgáltatásokat folyamatosan biztosítani.

 Főbb feladatai az alábbiak:

* színvonalas kortárs táncművészeti produkciók létrehozása, azok bemutatása, népszerűsítése hazai és külföldi helyszíneken;
* művészeti nevelés és oktató tevékenység a mozgáskultúra, tánc és nonverbális művészet területén;
* kapcsolatépítés művészeti, közoktatási, közművelődési és társadalmi közösségi szervezetekkel;
* kapcsolódás iskolarendszeren belüli és kívüli oktatási, nevelési és művészetpedagógiai programokhoz az ifjúság igényes művészeti nevelése érdekében;
* programjának bemutatása és népszerűsítése helyi és országos turisztikai jelentőségű rendezvényeken.

**Sportcélú támogatás 841302**

A címen a 2021-ben biztosított azon sport célú támogatások összege szerepel, amelyek kifizetése a 2022. évre húzódik át.

**Kulturális célú kiadások :847102**

A címen a 2021-ben biztosított azon kulturális célú támogatások összege szerepel, amelyek kifizetése a 2022. évre húzódik át.

**Köznevelési, kulturális és sport feladatokhoz kapcsolódó kiadások: 887301**

A cím a kulturális, sport és köznevelési ágazathoz kapcsolódó ingatlanokkal összefüggő hatósági eljárási díjak, közjegyzői díjak, továbbá az említett ágazatok feladatellátásához kapcsolódó máshova nem sorolható kiadásokat tartalmazza 9 983 ezer Ft összeggel, ebből 1 983 ezer Ft a 2021 évről 2022. évre áthúzódó ifjúságpolitikai szakértő megbízásához kapcsolódó kifizetésekre nyújt fedezetet.

**Budapest 150: 910902**

A cím a városegyesítés 2023-ban esedékes 150. évfordulójának megünnepléséhez kapcsolódó kiemelt kulturális programsorozat előkészületi munkáinak kiadásaira nyújt fedezetet, mely programsorozat magvalósítása részben fővárosi önkormányzati költségvetési intézmények és társaságok, részben a város egyéb kulturális szervezeteinek közreműködésével valósulhat meg.

**Kulturális támogatási keret: 915401**

Kulturális ágazati támogatásokra Budapest Főváros Önkormányzata Közgyűlésének 35/2020. (VI. 26.) önkormányzati rendelete szerint biztosított keret.

**Diákolimpiai versenyrendszer támogatása: 915801**

A 2022/2023. évi diákolimpiai versenyrendszer működtetésének támogatására biztosított összeget tartalmazza. A támogatás fő célja, hogy a diáksport segítségével javuljon a Budapesten tanuló diákok fizikai aktivitása, növekedjen a budapesti diákolimpiai versenyrendszer hatékonysága.

**Sport támogatási keret: 915901**

Sport ágazati támogatásokra Budapest Főváros Önkormányzata Közgyűlésének 35/2020. (VI. 26.) önkormányzati rendelete szerint biztosított keret.